## Austria, Itaalia ja Kreeka meeskonnad on võistluse EU Datathon 2019 võitjad

Kolmandat korda korraldatud võistlus EU Datathon kulmineerus 13. juunil 2019, mil Brüsselis toimus selle finaal. 12 meeskonda konkureerisid omavahel oma oskuste ja ideedega, et lahendada kolm erinevat väljakutset.

12 finalisti (kes valiti välja 99 osaleja hulgast üle kogu Euroopa) pidid välja töötama rakendused, mis pakuvad uusi teenuseid või teavet, kasutades ELi institutsioonide poolt kättesaadavaks tehtud andmeid. Võistluse korraldas Euroopa Liidu Väljaannete Talitus koostöös ELi nõukogu eesistujariigi Rumeeniaga.

1. väljakutse „ELi avaandmetel põhinevad innovaatilised ideed“ võitja:

„The Smartfiles Network“ Austriast. See meeskond tegi ELi ja riiklike kohtute otsused kättesaadavaks mis tahes PDFist, aidates inimestel mõista kohtupraktika arengut ja seotust.

2. väljakutse „Uued teadmised majanduse ja rahanduse kohta“ võitja:

„EconCartography: Economic Cartography for the European Union“ Itaaliast. Selle meeskonna rakendus aitab intuitiivselt ja interaktiivselt visualiseerida ELi majanduse keerukat maastikku.

3. väljakutse „Kliimamuutustega toimetulek“ võitja:

„Chloe Irrigation Systems“ Kreekast. See meeskond lõi paljulubava platvormi, mis jälgib ja optimeerib niisutussüsteeme, et vähendada vee raiskamist ja kulusid, suurendades samal ajal saagikust.

Kolm võitnud meeskonda said igaüks auhinnaks 15 000 eurot. Iga väljakutse puhul oli teise koha auhinnaks 7000 eurot ja kolmanda koha omanikud said 3000 eurot.

Lisateavet võitjate ja nende rakenduste kohta leiate veebisaidilt: <https://publications.europa.eu/eudatathon>.

EU Datathoni 2019 partnerid on:

* Euroopa Komisjon (eelarve, majandus- ja rahandusküsimuste, energeetika ja statistika osakonnad ning Teadusuuringute Ühiskeskus)
* Euroopa Keskpank
* Euroopa Investeerimispank
* Euroopa Investeerimisfond
* Euroopa Keskkonnaamet
* ÜRO Toidu- ja Põllumajandusorganisatsioon